Dža

Dža (), dar vadinama Ngoku (Ngoko) – upė pietryčių Kamerūne; Sangos dešinysis intakas (Kongo baseinas). Prasideda Pietų regione, Pietų Kamerūno plokščiakalnyje, netoli Abong Mbango. Pradžioje teka į vakarus, vėliau į pietryčius tropinėmis džiunglėmis. Žemupyje sudaro ribą tarp Kamerūno ir Kongo Respublikos. Įteka į Sangą ties Veso.

Aukštupio vaga slenkstėta, nedidelėmis valtimis laivuojama nuo Molundu. Dža aukštupyje įsteigtas Dža biosferos draustinis (UNESCO pasaulio paveldo objektas). Taip pat upė prateka Nki nacionalinį parką.

Kamerūno upės
Kongo Respublikos upės